**NOTĂ INFORMATIVĂ**

**la proiectul Ordinului Ministrului Finanțelor Cu privire la aprobarea formularului tipizat de document primar „Act de confirmare a creanțelor și datoriilor în valută străină aferente operațiunilor economice între rezidenții Republicii Moldova”**

Proiectul Ordinului Ministrului Finanțelor Cu privire la aprobarea formularului tipizat de document primar „Act de confirmare a creanțelor și datoriilor în valută străină aferente operațiunilor economice între rezidenții Republicii Moldova” este elaborat în baza prevederilor art. 11, alin. (2), lit. a) al Legii contabilităţii nr. 113-XVI din 27.04.2007, cu modificările şi completările ulterioare (republicată în Monitorul Oficial al Republicii Moldova, 2014, nr. 27-34, art. 61), art. 21, alin. (2) din Legea privind reglementarea valutară nr. 62-XVI din 21.03.2008, cu modificările și completările ulterioare (Monitorul Oficial al Republicii Moldova, 2008, 127-130, art. 496).

„Actul de confirmare a creanţelor și datoriilor în valută străină aferente operațiunilor economice între rezidenții Republicii Moldova” reprezină un formular tipizat de document primar care se întocmeşte de către entitate la data raportării şi are ca scop contabilizarea diferențelor de curs valutar aferente soldurilor creanţelor, datoriilor, inclusiv, avansurilor primite/acordate înregistrate în valută străină ale rezidenților Republicii Moldova.

Scopul elaborării formularului tipizat de document primar este asigurarea unei prezentări relevante în situaţiile financiare a diferențelor de curs valutar aferente creanţelor, datoriilor, inclusiv, avansurilor primite/acordate înregistrate în valută străină, ca urmare a operaţiunilor efectuate între rezidenţii Republicii Moldova.

Subiecți ai întocmirii „Actului de confirmare a creanţelor și datoriilor în valută străină aferente operațiunilor economice între rezidenții Republicii Moldova” sînt entitățile rezidente cărora li se permite efectuarea pe teritoriul Republicii Moldova a plăţilor şi transferurilor în valută străină, conform art. 21, alin. (2) al Legii privind reglementarea valutară.

**VICEMINISTRU Victor BARBĂNEAGRĂ**